Жалба, подадена на 23 февруари 2016 г. — International Gaming Projects/EUIPO – adp Gauselmann (TRIPLE EVOLUTION)
(Дело T-82/16)
Език на жалбата: английски
Страни
Жалбоподател: International Gaming Projects Ltd (Валета, Малта) (представители: M. Garayalde Niño, A. Alpera Plazas, адвокати)
Ответник: Служба на Европейския съюз за интелектуална собственост (EUIPO)
Друга страна в производството пред апелативния състав: adp Gauselmann GmbH (Еспелкамп, Германия)
Данни за производството пред EUIPO
Заявител на спорната марка: жалбоподателят
Спорна марка: фигуративна марка на ЕС със словните елементи „TRIPLE EVOLUTION“ — заявка за регистрация № 11 968 138
Производство пред EUIPO: производство по възражение
Обжалвано решение: решение на втори апелативен състав на EUIPO от 2 декември 2015 г. по преписка R 725/2015-2
Искания
Жалбоподателят иска от Общия съд:
да допусне жалбата за разглеждане,
да отмени изцяло обжалваното решение,
да разпореди регистрирането на марката на ЕС „TRIPLE EVOLUTION“ по отношение на всички стоки и услуги, за които се иска защита чрез нея,
да осъди EUIPO и/или насрещната страна в производството по възражение да заплати съдебните разноски.
Изложено основание
Неправилно апелативният състав приел, че е налице вероятност от объркване между разглежданите знаци.
____________